钦定古今图书集成/历象汇编/岁功典/第078卷 > 醉蓬莱〈重九〉 前人
## 钦定古今图书集成/历象汇编/岁功典/第078卷 > 醉蓬莱〈重九〉 前人

笑劳生一梦，羁旅三年，又还重九。华发萧萧，对荒园
搔首。赖有多情，好饮无事，似古人贤守。岁岁登高，年
年落帽，物华依旧。　此会应须烂醉，仍把紫菊茱萸，
细看重齅，摇落霜风，有手栽双柳。来岁今朝，为我西
顾，酹羽觞江口。会与州人，饮公遗爱，一江醇酎。